**ELŐTERJESZTÉS**

**A Kulturális, Oktatási és Civil Bizottság 2021. június 22-i ülésére**

**Javaslat az önkormányzat által alapított alapítványokkal kapcsolatos döntések meghozatalára**

1. *Szombathelyért Közalapítvánnyal kapcsolatos döntés*

Szombathely Megyei Jogú Város Közgyűlése az 560/2019. (XI.28.) Kgy. számú határozatával a Szombathelyért Közalapítvány egyik kuratóriumi tagjának Kutnyánszky Lászlót választotta meg a következő önkormányzati választásokat követő új Közgyűlés alakuló ülésétől számított 60. napig tartó időre.

Kutnyánszky László elhunyt, ezért a Szombathelyért Közalapítvány kuratóriumába új tagot szükséges választani.

A kuratóriumi tagok kinevezése a következő önkormányzati választásokat követő új Közgyűlés alakuló ülésétől számított 60. napig tart, ezért javaslom az új tagot is erre az időtartamra megválasztani.

1. *„Savaria Történelmi Karnevál” Közhasznú* *Közalapítvánnyal kapcsolatos döntés*

Szombathely Megyei Jogú Város Közgyűlése az 559/2019. (XI.28.) Kgy. számú határozatával a „Savaria Történelmi Karnevál” Közhasznú Közalapítvány Felügyelő Bizottsági tagjának Birkás Lászlót választotta meg a következő önkormányzati választásokat követő új Közgyűlés alakuló ülésétől számított 60. napig tartó időre.

Birkás László hozzám eljuttatott levelében jelezte, hogy e megtisztelő feladatot a továbbiakban nem áll módjában vállalni.

Fentiek miatt a „Savaria Történelmi Karnevál” Közhasznú Közalapítvány Felügyelő Bizottságába új tagot szükséges választani.

A Felügyelő Bizottsági tagok kinevezése a következő önkormányzati választásokat követő új Közgyűlés alakuló ülésétől számított 60. napig tart, ezért javaslom az új tagot is erre az időtartamra megválasztani.

Fentiek alapján kérem a Tisztelt Bizottságot az előterjesztés megtárgyalására és javaslatának a Közgyűlés részére történő megtételére.

**Szombathely, 2021. június 17.**

 **/: Dr. Nemény András :/**

**I.**

**HATÁROZATI JAVASLAT**

**………/2021. (VI. 22.) KOCB. sz. határozat**

1. A Kulturális, Oktatási és Civil Bizottság – Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 10. pontja alapján – javasolja a Közgyűlésnek, hogy a **Szombathelyért Közalapítvány kuratóriuma új tagjának** az alábbi személyt válassza meg Kutnyánszky László halálával megüresedő helyére:

**Feiszt György**

1. A Bizottság javasolja a Közgyűlésnek, hogy kérje fel a polgármestert a módosításokkal egységes szerkezetbe foglalt alapító okirat aláírására, és a Szombathelyi Törvényszéken a Közalapítvány adataiban történt változás nyilvántartásba vétele iránt szükséges intézkedések megtételére.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2021. június 24-i Közgyűlés

**II.**

**HATÁROZATI JAVASLAT**

**………/2021. (VI. 22.) KOCB. sz. határozat**

1. A Kulturális, Oktatási és Civil Bizottság – Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 10. pontja alapján – javasolja a Közgyűlésnek, hogy a **„Savaria Történelmi Karnevál” Közhasznú Közalapítvány Felügyelő Bizottsága új tagjának** az alábbi személyt válassza meg Birkás László lemondásával megüresedő helyére:

**……………………………..**

1. A Bizottság javasolja a Közgyűlésnek, hogy kérje fel a polgármestert a módosításokkal egységes szerkezetbe foglalt alapító okirat aláírására, és a Szombathelyi Törvényszéken a Közalapítvány adataiban történt változás nyilvántartásba vétele iránt szükséges intézkedések megtételére.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2021. június 24-i Közgyűlés